**Csokonyavisonta Község Önkormányzata Képviselő-testületének**

**8/2018 (V. 29.) önkormányzati rendelete**

**az idegenforgalmi adóról szóló**

**13/2000. (XI. 28.) önkormányzati rendelet**

**módosításáról**

**1. §**

*A rendelet az alábbi 5/A. rendelkezéssel egészül ki:*

**Nyilvántartás vezetési kötelezettség**

(1) A 4.§. (1) bekezdése alapján fizetendő idegenforgalmi adó alapjának megállapítása miatt az adó beszedésére kötelezett szállásadó a szállást igénybevevők tekintetében nyilvántartást (vendégkönyvet) köteles vezetni. A vendégkönyvet használatba vétel előtt köteles az önkormányzati adóhatóságnál hitelesíttetni.

(2) A nyilvántartásnak (vendégkönyvnek) tartalmaznia kell:

- sorszámot,

- a vendég nevét

- születési helyét, idejét

- érkezés napját, távozás napját,

- az eltöltött vendégéjszakák számát,

- az ebből adómentesen eltöltött éjszakák számát,

- az adóköteles vendégéjszakák számát,

- a vendég vagy képviselőjének aláírását.

(3) A szálláshely üzemeltető a szálláshelyre bejelentkező magánszemélyt haladéktalanul köteles az (2) bekezdésben előírt adattartalmú nyilvántartásba rögzíteni. A szálláshelyet a vendég a nyilvántartásba vételt követően foglalja el.

(4) A szálláshely üzemeltetője köteles gondoskodni arról, hogy a nyilvántartása szálláshelyen folyamatosan és vezetésre alkalmas módon rendelkezésre álljon.

(5) A vendégkönyvet a szállásadó köteles a tárgyév végén lezárni és azt a tárgyévet követő év január 15. napjáig a jegyzővel záradékoltatni.

(6) Az egyéb szálláshely szolgáltatók körébe nem tartozóknak, sorszámozott bejelentőlapot kell használniuk, annak pontos kitöltéséről gondoskodniuk kell. A sorszámozott bejelentőlapokat a számlával együtt a vendégkönyv mellett ellenőrizhető módon meg kell őrizni.

2

(7) A bejelentőlapnak tartalmaznia kell:

- a vendég vezeték és utónevét, születési helyét, idejét

- a vendég lakcímét,

- a szálláshelyen való tartózkodás kezdő- és befejező időpontját,

- a szálláshelyen eltöltött vendégéjszakák számát,

- az adómentességre jogosító tartózkodás pontos megjelölését,

- az adó összegét,

- a vendég aláírását.

(8) A vendégkönyvbe az önkormányzati adóhatóság ellenőrzés céljából betekinthet. Az önkormányzati adóhatóság a bejelentett, regisztrált, illetve nyilvántartásból hiányzó tények, adatok, körülmények valódiságát, vagy annak hiányát a bevallási időszak lezárását megelőzően és utólag is vizsgálhatja. Az adózó köteles az adóhatósággal az ellenőrzés során együttműködni, az ellenőrzés feltételeit a helyszíni ellenőrzés alkalmával biztosítani, a bizonylatokat, bejelentőlapokat, vendégkönyveket, számlatömböket rendelkezésre bocsátani.

(9) Amennyiben a szálláshely üzemeltetője a vendég nyilvántartásba-vételét elmulasztja vagy késedelmesen teljesíti, illetve bejelentési, változás bejelentési, bevallási, befizetési, nyilvántartási kötelezettségét nem az előírt módon és időben teljesíti, az önkormányzati adóhatóság mulasztási bírságot köteles megállapítani.

**2. §**

**Záró rendelkezések**

(1) E rendelet kihirdetése napját követő naptól lép hatályba.

(2) Hatálybelépésével egyidejűleg a rendelet 7.§-a hatályát veszti.

Csokonyavisonta, 2018. május 22.

Harasztia Attila Balla Róbert

 polgármester jegyző

Kihirdetve: 2018. május 29.

 Balla Róbert

 jegyző